Williams, Ramos se paaie kruis nie | Netwerk24
Serena Williams het Carlos Ramos in verlede jaar se eindstryd onder meer as ’n “leuenaar” en ’n “dief” uitgekryt. Foto: Getty Images
Carlos Ramos sal nie as skeidsregter optree vir enige van Serena Williams of haar suster, Venus, se wedstryde by vanjaar se Amerikaanse Ope nie.
Serena het in ’n hewige rusie met Ramos betrokke geraak toe hy haar waarsku vir ’n afrigtingsoortreding en met ’n punt straf nadat sy haar raket stukkend geslaan het.
Die Amerikaner het daarna heftig teenoor Ramos uitgevaar en hom onder meer as ’n “leuenaar” en ’n “dief” uitgekryt.
Aanhangers van Serena tussen die toeskouers het deurlopend geboe en Osaka was in trane toe sy haar trofee ontvang.
Osaka sê Serena het haar getroos terwyl toeskouers die skeidsregter uitgejou het. Foto: Getty Images
NYTimes.com berig die Amerikaanse Tennisvereniging (USTA) het Donderdag bevestig Ramos sal nie betrokke wees by enige van die agste gekeurde Serena en ongekeurde Venus se kragmetings by Flushing Meadows nie.
“Ons het besluit daar is meer as 900 ander wedstryde by die toernooi en Carlos, vir 2019, sal nie as skeidsregter optree vir die Williams-susters nie,” sê die USTA-beampte Stacey Allaster.
“Ons wil hê die fokus en die aandag van die toernooi moet op die tennisspelers wees.”
Serena, wat in September haar 38ste verjaarsdag vier, is steeds op soek na haar 24ste major-titel om die legendariese Margaret Court se rekord te ewenaar.
Osaka, eerste op die wêreldranglys, is ook eerste gekeur vir die laaste Grand Slam-toernooi van die jaar.
Die Serwiër Novak Djokovic is die eerste gekeurde manspeler in New York.
Your ?? 4 Women’s Singles Seeds...
1?? Naomi Osaka
2?? Ashleigh Barty
3?? Karolina Pliskova
4?? Simona Halep
Your ?? 4 Men’s Singles Seeds...
1?? Novak Djokovic
2?? Rafa Nadal
3?? Roger Federer
4?? Dominic Thiem
Meer oor: Carlos Ramos | Flushing Meadows | Tennis | Serena Wil­Liams | Wta | Atp | Naomi Osaka | Venus Williams | New York | Amerikaanse Ope | Usta